

**Valsts informācijas un komunikācijas tehnoloģiju pārvaldības vadītāju forums**

19.02.2025. sanāksmes protokols

Valsts informācijas un komunikācijas tehnoloģiju (turpmāk – IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta (turpmāk – VIKTAD) direktors;

Foruma loceklis, pārstāvot telekomunikācijas pārvaldības jomu:

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Aldis Apsītis** – Valsts kancelejas (turpmāk – VK) Informācijas tehnoloģiju departamenta vadītājs;

**Kaspars Āboliņš** – Iekšlietu ministrijas valsts sekretāra vietnieks;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas (turpmāk – LM) valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas attīstības vadītāja;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Guntars Krasovskis** – Latvijas Pašvaldību savienības padomnieks;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs.

Pieaicinātie dalībnieki:

**Ainars Andersons** –VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Armands Šmits** –Zemkopības ministrijas (turpmāk – ZM) Administratīvā departamenta Informācijas tehnoloģiju nodaļas vadītājs;

**Artis Leksis** – Veselības ministrijas (turpmāk – VM) Informācijas un komunikācijas tehnoloģiju projektu vadītājs;

**Baiba Mūrniece** – Kultūras ministrijas (turpmāk – KM) valsts sekretāres vietniece kultūrpolitikas jautājumos;

**Dāvis Engers** –VM Administratīvā departamenta Informācijas tehnoloģiju nodaļas vadītājs;

**Guna Margēviča** – VARAM Projektu pārvaldības departamenta (turpmāk – PPD) direktora vietniece;

**Guntars Lorencis** – Satiksmes ministrijas (turpmāk – SAM) Administratīvā departamenta Dokumentu un elektroniskās pārvaldes nodaļas vadītājs;

**Guntis Ieviņš** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas vadītājs;

**Ģirts Zemītis** – Valsts zemes dienesta (turpmāk – VZD) pārstāvis

**Ilze Piševa** – Tiesu administrācijas Informācijas sistēmu un tehnoloģiju departamenta Informācijas sistēmu attīstības nodaļas vadītāja vietniece;

**Ilze Ripa** – VZD Informācijas sistēmu attīstības departamenta direktore;

**Inese Barbare** – LM Informācijas tehnoloģiju departamenta direktore;

**Jānis Freimanis** – Latvijas Nacionālās bibliotēkas Tehnoloģiju departamenta direktors;

**Jānis Krakops** – VARAM Valsts pakalpojumu un datu pārvaldības departamenta Datu pārvaldības nodaļas vadītājs;

**Jānis Upmanis** – Valsts ieņēmumu dienesta (turpmāk – VID) ģenerāldirektora vietnieks;

**Jānis Ziediņš –** Kultūras informācijas sistēmu centra (turpmāk – KISC) direktora vietnieks digitālās attīstības jautājumos;

**Jorens Liopa** – Valsts digitālās attīstības aģentūras (turpmāk – VDAA) direktors;

**Juris Gaiķis** - Latvijas Digitālās veselības centra (turpmāk – LDVC) vadītājs;

**Kristīne Filipova** – Latvijas Investīciju un attīstības aģentūras Digitalizācijas un datu analītikas departamenta direktore;

**Līga Indriksone** – KISC Projektu attīstības nodaļas informācijas tehnoloģiju projektu vadītāja;

**Līga Lindenbauma** – VK projekta vadītāja;

**Madara Petrova** –VARAM PPD informācijas un komunikācijas tehnoloģiju pārvaldības procesu vadītāja;

**Mārtiņš Leitass** – Valsts akciju sabiedrības “Latvijas Valsts radio un televīzijas centrs” (turpmāk – LVRTC) IT risinājumu arhitekts;

**Mārtiņš Zviedris** – VID Informātikas pārvaldes Informācijas un komunikācijas tehnoloģiju arhitekts;

**Monta Balode** – VARAM VIKTAD Digitālās transformācijas investīciju pārvaldības nodaļas informācijas un komunikācijas tehnoloģiju pārvaldības procesu vadītāja;

**Nataļja** **Prjažeņņikova** – VID Informātikas pārvaldes direktora vietniece vadītāja;

**Niks Beļakovs** – KISC Tehnoloģiju departamenta direktors;

**Nils Kolečis** – LDVC Informāciju sistēmas daļas vadītāja p.i. un metodoloģijas speciālists;

**Raitis Misa** –VARAM PPD informācijas un komunikācijas tehnoloģiju pārvaldības procesu vadītājs;

**Rūta Pirta** –Rīgas Tehniskās universitātes (turpmāk – RTU) Informācijas tehnoloģijas institūta vadošā pētniece;

**Toms Ceļmillers** – VARAM Valsts pakalpojumu un datu pārvaldības departamenta Pakalpojumu pārvaldības nodaļas pakalpojumu pārvaldības eksperts;

**Toms Leikums** – ZM Administratīvā departamenta Informācijas tehnoloģiju nodaļas vadītāja vietnieks;

**Uģis Jurševics** –VARAM PPD direktors.

Forumā nepiedalās:

**Edgars Kiukucāns** –Aizsardzības ministrijas (turpmāk – AM) Kiberdrošības politikas departamenta direktors;

**Agnese Zariņa** – SAM Sakaru departamenta direktora vietniece, Elektronisko sakaru un pasta nodaļas vadītāja;

**Aiga Balode** – VM valsts sekretāra vietniece digitalizācijas un pārmaiņu vadības jautājumos;

**Edgars Liepiņš** – AM Informācijas un komunikācijas tehnoloģiju departamenta direktors;

**Jevgeņijs Ugorenko** –Saeimas Administrācijas informācijas un komunikācijas tehnoloģiju nodaļas vadītāja vietnieks;

**Uldis Zariņš** – KM valsts sekretāra vietnieks kultūrpolitikas jautājumos;

**Āris Dzērvāns** – Iekšlietu ministrijas Informācijas centra priekšnieks;

**Armands Magone** – KISC direktors;

**Evijs Taube** – LVRTC valdes loceklis;

**Norberts Tālers** – Centrālās statistikas pārvaldes priekšnieka vietnieks.

Kopumā Forumā klātienē un attālināti piedalījās ~ 160 dalībnieki.

Forumu vada: G. Ozols

Protokolē: M. Petrova

Vieta: klātienē Rīgā, Peldu ielā 25, 409. telpā, kā arī attālināti MS Teams un video tiešraidē, ieraksts pieejams šeit: [Sanāksmes videoieraksts](https://www.youtube.com/watch?v=YvIlXARrBdE)

**G. Ozols** atklāj Forumu un informē par darba kārtību.

**1.**

**Politikas jaunumi no VARAM un VDAA. Jaunumi par Digitālo pakalpojumu Inovācijas sprintu**

*G. Ozols (VARAM), J. Liopa (VDAA), L. Lindenbauma (VK)*

*Prezentācijas datne:* *1\_lindenbauma-digitalie-sprinti-2025.pdf*

G. Ozols (VARAM):

* Par ANM projektu īstenošanu: nebūs iespējas pagarināt projektu īstenošanas termiņu. Līdz š.g. 1. martam projektu īstenotājiem jāiesniedz VARAM informācija par ietaupījumiem/ neizpildēm.
* Š.g. 16. martā (korektais nākamās sēdes datums: 18. marts) plānota Digitālās modernizācijas tematiskās komitejas sēde, kur tiks izskatīti iesniegtie priekšlikumi pārdalei starp ANM programmām un apstiprinātais ERAF finansējums kiberdrošības aktivitātēm atsevišķiem resoriem. Ir sagatavoti Ministru kabineta noteikumi par kiberdrošības aktivitātes īstenošanu, nākamajā nedēļā tiks uzsākta noteikumu saskaņošana TAP. Tiklīdz tie būs apstiprināti, varēs uzsākt aktivitāšu īstenošanu.
* Notiek intervijas par DAGR. Nozaru sarunās tiek pārrunāti arī datu aprites un datu pārvaldības jautājumi.
* Ja nepieciešams apgūt digitālās prasmes, dalībnieki tiek aicināti vērsties Valsts administrācijas skolā, kur pieejama plaša izvēle dažādu programmu un kursu apguvē.

J. Liopa (VDAA):

* VDAA stratēģiskais virziens ir mākslīgā intelekta attīstīšana attiecībā uz valsts pārvaldi. VDAA pildīs Mākslīgā intelekta centra sekretariāta funkcijas, nodrošinās praktisku atbalstu, pakalpojumus, projektu koordināciju un “smilškastu” atbalstu attiecībā uz mākslīgā intelekta prototipu un risinājumu izstrādi.
* Eiropas Digitālās inovācijas centrs (EDIC) īsteno investīciju programmu, kur iespējams prototipēt un apskatīt, kas būtu pielietojams un izmantojams mākslīgā intelekta jomā katrai konkrētai iestādei.
* Dokumentu vadības sistēmā “Namejs” testa vidē ir veiksmīgi ieviesta mākslīgā intelekta risinājuma relīze. Notiek darbs, lai to ieviestu produkcijas vidē.
* Atvieglojumu vienotā informācijas sistēma (AVIS) ir palaista produkcijā un ir pieejama konkrētā pašvaldībā ar vairāk kā 13 pakalpojumiem.
* Notiek darbs pie VDAA jauno stratēģisko virzienu specificēšanas, uzturot ambīciju valstī kļūt par IKT kompetenču centru.

Pieņemt zināšanai L. Lindenbaumas sniegto prezentāciju.

**2.**

**Arhitektūras jomas, metodiskie materiāli jomu arhitektūras izstrādei**

*R. Pirta (RTU), M. Balode (VARAM)*

*Prezentācijas datne: 2\_R.P\_M.B\_VARAM\_Arhitektūras jomas\_19022025 v8.pdf*

Pieņemt zināšanai sniegto prezentāciju.

* Ir veiktas sekojošas izmaiņas jomas mērķarhitektūras apraksta veidnē:
  + Atbilstoši latviešu valodas terminoloģijai vārds “domēns” ir aizstāts ar vārdu “joma”.
  + Ir izstrādāti un apstiprināti nacionālā līmeņa arhitektūras principi. Izstrādājot jomu arhitektūras, ir jāapraksta atbilstība šiem principiem, kā arī jāizvirza jomas specifiskie principi, ja tādi ir.
  + Vairs nav jāpilda *Excel* datnes par esošās situācijas aprakstu, visai informācijai ir jābūt reģistrētai VIRSIS.
  + Ir sagatavota un VARAM tīmekļvietnē publicēta jomas arhitektūras prezentācijas veidne, ko rekomendēts izmantot, gatavojot prezentāciju Forumam.
* Jomu arhitektūras pārvaldības metodiskie materiāli pieejami šeit: <https://www.varam.gov.lv/lv/digitalas-parvaldes-arhitektura>.

**3.**

**Infrastruktūras un kiberdrošības jomas arhitektūra – datorizētās darba vietas un tīkli**

*G. Ieviņš (VARAM), N. Beļakovs (KISC), T. Baltacis (TNA)*

*Prezentācijas datnes: 3\_19022025\_Infra kiber jomas arhitekt\_IKT\_forumam.pdf, 4\_N.Belakovs\_Kultūras resora IKT pārvaldība\_19.02.2025.pdf, 5\_T.Baltacis\_TNA - IT\_pakalpojumi\_Forumam.pdf*

Pieņemt zināšanai sniegtās prezentācijas.

Atbildes uz jautājumiem, komentāri:

* L. Vāvere (Valsts kase) aicina organizēt atsevišķu diskusiju par starpiestāžu autentifikāciju.
* KISC un TNA ir atvērti pakalpojumu sniegšanai citām iestādēm.
* Infrastruktūras un kiberdrošības jomas arhitektūra ir publicēta VARAM tīmekļvietnē (ar statusu “Apspriešanā”): <https://www.varam.gov.lv/lv/horizontalo-jomu-arhitekturas>.

**4.**

**Diskusija par pakalpojumu sniegšanai nepieciešamo digitālo tehnoloģiju nodrošinājuma arhitektūru**

*U. Bisenieks (VARAM), R. Misa (VARAM)*

*Prezentācijas datne:* *6\_R.Misa\_IKT\_forums\_pakalpojumi-19.02.2025.pdf*

Pieņemt zināšanai sniegto prezentāciju.

Komentāri:

* Foruma dalībnieki tiek aicināti uz diskusiju par valstī vienotu pakalpojumu statusu reģistru, kas būs koplietošanas komponente visu publisko pakalpojumu aktuālo statusu centralizētai reģistrācijai. Tāpat eksperti un ieinteresētās puses aicināti uz diskusiju par vienotas pieteikšanās risinājumu (SSO), ko izmanto, lai pārslēgtos starp sistēmām bez atkārtotas pieteikšanās, kā arī par e-adreses attīstību.
* Pakalpojumu sniegšanai nepieciešamo digitālo tehnoloģiju nodrošinājuma arhitektūra ir publicēta VARAM tīmekļvietnē (ar statusu “Apspriešanā”): <https://www.varam.gov.lv/lv/horizontalo-jomu-arhitekturas>.

**5.**

**Muitas jomas mērķarhitektūra**

*M. Zviedris (VID)*

*Prezentācijas datne: 7\_M.Zviedris\_Muitas\_domena\_prezentacija.pdf*

*Dokumenta datne: Muitas domena arhitektura melnraksts.pdf*

Pieņemt zināšanai sniegto prezentāciju.

G. Ozols (VARAM): Publicēt Muitas jomas mērķarhitektūru VARAM tīmekļvietnē ar statusu “Apspriešanā” (pieejama šeit: <https://www.varam.gov.lv/lv/nozaru-jomu-arhitekturas>).

**6.**

**Dažādi**

***Par nākamo Forumu norises laiku***

Nākamie Forumi plānoti š.g. 5. un 19. martā.

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU